**Предмет: одговор на постављена питања у складу са чл.63. став 3. Закона о јавним набавкама за јавну набавку услуга екскурзија и наставе у природи за ученике (број ЈН 2.6./2020)**

**У складу са чл.63 став 3. Закона о јавним набавкама наручилац у предметном поступку јавне набавке доставља одговоре на постављена питања заинтересованих лица која гласе:**

**Питање заинтересованог лица :**

1. Наиме, фотокопије Извода из Регистра привредних субјеката који води Агенција за привредне регистре и Решење о упису у Регистар понуђача не могу да замене чл. 75. ст. 1. тачку 2. и тачку 4. Закона о јавним набавкама, него се доставља сва потребна документација која је уписана у чл. 75. ст. 1. тачка 2. и тачка 4. поменутог Закона?

**Одговор наручиоца:**

1. У чл. 78.ставу 5. Закона о јавним набавкама прописано је да „ **лице уписано у регистар понуђача није дужно да приликом подношења понуде, односно пријаве доказује испуњеност обавезних услова“.**

Из горе цитиране законске одредбе произилаази да понуђачи који су уписани у Регистар понуђача који се води код Агенције за привредне регистре НИСУ дужни да достављају појединачне доказе о испуњености обавезних услова наведених у чл.75.Закона о јавним набавкама већ у оквиру понуде **достављају копију извода из регистра понуђача или копију Решења о упису у регистар понуђача као доказ о испуњавању обавезних законских услова из чл.75.ЗЈН.**

**Питање заинтересованог лица :**

1. Поштовани, с обзиром на чињеницу, да смо заинтересовани за учешће у поступку Јавне набавке број ЈН 2.6./2020 ( Услуге организовања екскурзија, излета и наставе у природи за ученике 1-8 разреда у школској 2020/2021 години), молимо вас да нам одговорите на питање везано за партију 9, излет Троноша - Тршић.

Питање: У вашој тендерској документацији стоји:

"Планирати коришћење свих едукативних радионица за децу које комплекс нуди у датом тренутку, уз присуство локалних едукатора."

Молимо вас да нам одговорите, на које сте тачно радионице мислили, јер увидом у програм ОКЦ "Вук Караџић" у Тршићу, нисмо дошли до сазнања, да центар организује радионице, осим радионица-семинара који су унапред планирани, са ограниченим бројем полазника, за старију популацију, старије ђаке, студенте, студенте на докторским студијама и са јако озбиљним темама, као на пример:

"Жаргонизми, фразеологизми, дијалтектизми у односу на стандардни језик".

Сложићете се са нама да је ова, једна од тема, нешто што делује претешко за ученике В-ог разреда на излету.

И још једно на крају, с обзиром да се обилази и Троноша и Тршић, и да је планиран ручак, наш закључак је да је премало времена за било какве радионице, већ да их треба планирати у неком другом контексту, а не кроз једнодневни излет.

**Одговор наручиоца:**

1. У конкурсној документацији наведни захтев "Планирати коришћење свих едукативних радионица за децу које комплекс нуди у датом тренутку, уз присуство локалних едукатора“ се брише.

**Комисија наручиоца у предметној јавној набавци**